CELEX: 62009TN0242
Language: sl
Date: 2009-06-24 00:00:00
Title: Zadeva T-242/09: Tožba, vložena 24. junija 2009 — Schräder proti USRS — Hansson (Lemon Symphony)

29.8.2009   
            
            
               SL
            
            
               Uradni list Evropske unije
            
            
               C 205/42
            
         Tožba, vložena 24. junija 2009 — Schräder proti USRS — Hansson (Lemon Symphony)
   (Zadeva T-242/09)
   2009/C 205/77
   Jezik, v katerem je bila tožba vložena: nemščina
   
      Stranke
   
   
      Tožeča stranka: Ralf Schräder (Lüdinghausen, Nemčija) (zastopnika: T. Leidereiter in W.-A. Schmidt, odvetnika)
   
      Tožena stranka: Urad Skupnosti za rastlinske sorte (USRS)
   
      Druga stranka pred odborom za pritožbe: Jørn Hansson (Søndersø, Danska)
   
      Predloga tožeče stranke
   
   
               —
            
            
               Odločba odbora za pritožbe tožene stranke z dne 23. januarja 2009 naj se razveljavi in
            
         
               —
            
            
               toženi stranki naj se naloži plačilo stroškov postopka.
            
         
      Tožbeni razlogi in bistvene trditve
   
   
      Zadevna žlahtniteljska pravica v Skupnosti: Lemon Symphony
   
      Imetnik žlahtniteljske pravice v Skupnosti: Jørn Hansson
   
      Odločba Urada Skupnosti za rastlinske sorte, sprejeta pred odborom za pritožbe: zavrnitev zahteve za razglasitev ničnosti žlahtniteljske pravice v Skupnosti za Lemon Symphony v skladu s členom 20(1)(a) Uredbe (ES) št. 2100/94 (1).
   
      Pritožnik pred odborom za pritožbe: tožeča stranka
   
      Odločba odbora za pritožbe: zavrnitev pritožbe
   
      Navajani tožbeni razlogi:
   
   
               —
            
            
               Kršitev člena 76 Uredbe št. 2100/94 in splošno priznanih načel procesnega prava iz člena 81 Uredbe št. 2100/94, saj odbor za pritožbe dejanskega stanja, o katerem je moral odločiti z izpodbijano odločbo, ni dovolj raziskal;
            
         
               —
            
            
               Kršitev člena 20(1)(a) in člena 7 Uredbe št. 2100/94, saj naj bi odbor za pritožbe očitno zmotno izhajal iz tega, da naj tožeča stranka ne bi mogla pojasniti pogojev člena 20(1)(a), in s tem narobe ocenil domet teh predpisov;
            
         
               —
            
            
               Kršitev člena 75 Uredbe št. 2100/94, saj je odbor za pritožbe svojo odločbo oprl na temelje, o katerih naj se tožeča stranka pred izdajo odločbe ne bi mogla izreči;
            
         
               —
            
            
               Kršitev člena 63(1) in (2) Uredbe (ES) št. 1239/95 (2), saj naj ustna obravnava ne bi bila vodena v skladu s predpisi.
            
         
      (1)  Uredba Sveta (ES) št. 2100/94 z dne 27. julija 1994 o žlahtniteljskih pravicah v Skupnosti (UL L 227, str. 1).
   
      (2)  Uredba Komisije (ES) št. 1239/95 z dne 31. maja o uvedbi izvedbenih pravil za izvajanje Uredbe Sveta (ES) št. 2100/94 v zvezi s postopki, ki potekajo na Uradu Skupnosti za rastlinske sorte (UL L 121, str. 37).